L'Ajuntament d'Alaquàs millora l'accés al col·legi Gonzàlez Gallarza amb un nou projecte de peatonalització i aument de la senyalització vial
10/09/2009

# L'Ajuntament d'Alaquàs millora l'accés al col·legi Gonzàlez Gallarza amb un nou projecte de peatonalització i aument de la senyalització vial

*   10/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11593

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11593%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20millora%20l%27acc%C3%A9s%20al%20col%C2%B7legi%20Gonz%C3%A0lez%20Gallarza%20amb%20un%20nou%20projecte%20de%20peatonalitzaci%C3%B3%20i%20aument%20de%20la%20senyalitzaci%C3%B3%20vial)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11593/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11593/10092009img_9102_Form_4.jpg)](https://www.alaquas.org/ficheros/documentos/2009/2/11593/10092009img_9102_Form_10.jpg "<a href='https://www.alaquas.org/ficheros/documentos/2009/2/11593/10092009img_9102_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs millora l'accés al col·legi Gonzàlez Gallarza amb un nou projecte de peatonalització i aument de la senyalització vial</a>")

En el projecte, realitzat a instàncies del Consell de Xiquets i Xiquetes, ha col·laborat el Consell Escolar i l'Associació de Pares i Mares d'aquest centre escolar

L'Alcaldessa d'Alaquàs, Elvira García, ha visitat hui el col·legi González Gallarza per supervisar i conèixer de primera mà els treballs realitzats amb motiu del projecte de millora i condicionament dels accessos al centre escolar posat en marxa per l'Ajuntament d'Alaquàs amb la col·laboració del Consell Escolar i l'AMPA d'aquest col·legi públic. Acompanyada de la directora del centre, Pilar Vicente i del president de l'Associació, José Pablo Navarro, han realitzat un recorregut pel col·legi i els seus accessos així com per les zones més pròximes on s'han dut a terme les actuacions.

El projecte ha consistit principalment en la millora i condicionament dels accessos al col·legi González Gallarza i en l'obertura d'una nova porta d'entrada al centre per l'Albereda Nord, esdevenint així un espai més accessible, segur i còmode per als i les alumnes d'aquest centre.

La iniciativa inclou també l'augment de la senyalització vial en les zones d'accés al col·legi així com en els seus voltants, l'increment dels passos de vianants, la col·locació de senyalització horitzontal de perill pintada junt aquests passos i la instal·lació de bandes reductores de velocitat i cartells informatius dissenyats pels propis alumnes sota el nom "Ves poc a poc". S'han instal·lat també nous elements urbans com bancs, papereres i plantes aromàtiques.

El projecte està dirigit a les famílies i als i les alumnes d'entre tres i dotze anys d'aquest centre escolar. Ha comptat també amb la col·laboració de l'Associació de Comerciants d'Alaquàs (CAdA), que incorporaran als establiments de l'entorn del col·legi, adhesius identificatius d'aquesta campanya municipal.

La presentació i posada en marxa d'aquest projecte ha coincidit amb l'obertura del curs escolar a tots els col·legis d'Alaquàs i es farà extensible a tots els col·legis i zones pròximes amb l'objectiu de fer possible una Alaquàs més segura i accessible per a tots i totes. Per donar a conèixer el projecte a l'alumnat, el centre ha impartit al llarg de dia de hui tota una sèrie de tallers sobre educació vial.